SET ปิดลดช่วงบวกเหลือ 6 จุด หลังนลท.ขายทำกำไรช่วงดัชนีฯเฉียด 1,600 จุด แวลู่ทะลัก 1 แสนล.
SET ปิดลดช่วงบวกเหลือ 6 จุด หลังนลท.ขายทำกำไรช่วงดัชนีฯเฉียด 1,600 จุด แวลู่ทะลัก 1 แสนล. โดยดัชนีปิดตลาดวันนี้ ที่ระดับ 1,589.53 จุด เพิ่มขึ้น 5.64 จุด หรือ 0.36% มูลค่าการซื้อขาย 1.07 แสนล้านบาท
30 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,589.53 จุด เพิ่มขึ้น 5.64 จุด หรือ 0.36% มูลค่าการซื้อขาย 1.07 แสนล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ผันผวนในทางบวก เมื่อดัชนีฯขึ้นมาใกล้ระดับ 1,600 จุดก็เผชิญกับแรงขายทำกำไร แต่ก็ยังพยายามดันขึ้นไปต่อ แม้อัตราผลตอบแทนพันธบัตร (Bond yield) สหรัฐฯจะดีดตัวขึ้นมาอีกครั้ง ดึงให้ Fund Flow ชะลอการลงทุน
ขณะที่ตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวกเช่นกัน จากความคาดหวังเชิงบวกจากผลประชุมกลุ่มโอเปกพลัสที่จะมีขึ้นในวันที่ 1 เม.ย.นี้ คาดว่าจะคงกำลังการผลิตน้ำมัน และยังรอติตดามประธานาธิบดีโจ ไบเดน ที่จะเปิดเผยแผนการลงทุนในโครงการด้านโครงสร้างพื้นฐานคาดว่าจะมีมูลค่าสูงกว่า 3 ล้านล้านดอลลาร์ในวันพรุ่งนี้
สำหรับแนวโน้มการลงทุนในวันพรุ่งนี้ (31 มี.ค.) น.ส.ธีรดา กล่าวว่า ตลาดฯคงจะยังผันผวนในทางบวกต่อไป แต่เมื่อดัชนีฯใกล้ด่าน 1,600 จุดก็ต้องระวังแรงขายทำกำไรออกมาอีกหากยังไม่มีปัจจัยบวกเข้ามาหนุน
พร้อมให้แนวรับ 1,580 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย   2,483.83 ล้านบาท  ปิดที่  70.00 บาท เพิ่มขึ้น  1.00 บาท
COM7    มูลค่าการซื้อขาย   2,054.80 ล้านบาท  ปิดที่  64.75 บาท เพิ่มขึ้น  5.00 บาท
OR      มูลค่าการซื้อขาย   1,889.71 ล้านบาท  ปิดที่  32.50 บาท ลดลง   0.25 บาท
PTT     มูลค่าการซื้อขาย   1,842.70 ล้านบาท  ปิดที่  40.75 บาท ราคาไม่เปลี่ยนแปลง
KTC     มูลค่าการซื้อขาย   1,714.45 ล้านบาท  ปิดที่  81.25 บาท เพิ่มขึ้น  4.50 บาท
ตลาดหุ้นเอเชีย
